דניס לוסון

דניס סטמפר לוסון (באנגלית: Denis Stamper Lawson; נולד ב-27 בדצמבר 1947) הוא שחקן ובמאי סקוטי. הוא מוכר מהופעתו בתפקיד ג'ון ג'רנדייס בעיבוד של ה-BBC לרומן "בית קדרות", בתפקיד גורדון ארקהרט בסרט "גיבור מקומי", בתפקיד מפקח בילוש סטיב מקאנדרו בסדרה "תחבולות חדשות" של BBC One, ובתפקיד ודג' אנטילס בטרילוגיית סרטי "מלחמת הכוכבים".

ביוגרפיה
לוסון נולד בקריף שבמחוז פרת'שייר בסקוטלנד. הוא בנם של פיליס ננו (שם נעורים סטמפר) ולורנס לוסון. לוסון למד בבית הספר היסודי בקריף . אחרי שעבר את הבחינות המשיך ללמוד ב"מוריסון אקדמי" ואחר כך בבית הספר למשחק האקדמיה המלכותית הסקוטית למוזיקה ודרמה , אחרי שנכשל בבחינות הקבלה לאקדמיה המלכותית לאמנות הדרמה בלונדון. הוא עבד במכירת שטיחים והופיע בתיאטרון חובבים לפני שהתקבל ללימודים באקדמיה המלכותית הסקוטית.

תחילת קריירה המשחק של לוסון הייתה ב-1969 כשהופיע בתפקיד קטן במחזה "הגלגול" בווסט אנד שבלונדון. מאז שיחק בדרמות טלוויזיוניות כמו "הסוחר מוונציה" (1973) לצדו של לורנס אוליבייה ששיחק בתפקיד שיילוק, בדרמה המוזיקלית "Rock Follies" (מ-1976) ובמיני-סדרה "Dead Head" (מ-1986).

לוסון שיחק בתפקיד הטייס ודג' אנטילס בשלושת הסרטים של טרילוגיית "מלחמת הכוכבים". ב-2001 חזר וגילם את התפקיד במשחק הווידאו "Star Wars Rogue Squadron II: Rogue Leader" לקונסולת Nintendo GameCube.

הוא הרבה לשחק על במות התיאטרון בווסט אנד, ומהופעותיו הבולטות היו בשנים 1983 ו-1984 במחזמר "Mr. Cinders" בתיאטרון פורצ'ן.

ב-1999 ביים לוסון את ההפקה "Little Malcolm and His Struggle Against the Eunuchs" שהועלתה בתחילה בתיאטרון המפסטד ואחר כך הועבר לתיאטרון קומדי בווסט אנד הלונדוני, בכיכובו של אחיינו, יואן מקגרגור, בתפקיד הראשי, מלקולם סקרודייק.

ב-10 בדצמבר 2005 השתתף בתוכנית הרדיו "Loose Ends" בהגשת נד שרין, ברדיו 4 של ה-BBC.

ב-2005 שיחק לוסון בתפקיד ג'ון ג'רנדייס, התפקיד הראשי בסדרה עטורת השבחים של ה-BBC, עיבוד לרומן "בית קדרות" מאת צ'ארלס דיקנס, והיה מועמד לפרס אמי על הופעתו. שנתיים אחר כך שיחק בתפקיד פיטר סיים בסדרת הדרמה "ג'קיל" של ערוץ BBC One. הסדרה היא עיבוד מודרני של הספר "המקרה המוזר של ד"ר ג'קיל ומר הייד" בכיכובו של ג'יימס נסביט. עוד הופיע לוסון בתפקיד קפטן "דרדנוט" פוסטר בסדרה "הורנבלואר - ימאי וג'נטלמן", עיבוד של רשת ITV לספרי "הורנבלואר" מאת סי אס פורסטר. בסדרה "רובין הוד" שיחק לוסון בתפקיד שריף וינצ'סטר.

לוסון הופיע בתפקיד ז'ורז' בהפקה מחודשת של המחזמר "כלוב העליזים" בווסט אנד. עוד קודם לכן כיכב לוסון בהפקה מחודשת בלונדון של המחזמר "Pal Joey".

לוסון כיכב בסיטקום "Above Their Station" של ה-BBC שכתב ריס תומאס , הופק ושודר רק פרק פיילוט של הסדרה. הוא הופיע לצדה של הלנה בונהם קרטר בסרט הטלוויזיה "איניד" של רשת BBC Four המבוסס על חייה של הסופרת איניד בלייטון. לוסון גילם את דמותו של קנת' דארל ווטרס, מנתח לונדוני שהופך לבעלה השני של בלייטון. ביולי 2009 הופיע לוסון בתפקיד אלכסנדר פלמינג בדרמה "Breaking the Mould: The Story of Penicillin" לצדו דומיניק וסט. בסדרת הפשע "Marchlands" ששודרה בפברואר 2011 שיחק לוסון בתפקיד הסבא של אליס.

ב-2011 הופיע לוסון במחזה "The Acid Test" מאת אניה רייס בתיאטרון רויאל קורט.
בשנת 2012 החליף לוסון את ג'יימס בולאם בסדרת הטלוויזיה "תחבולות חדשות" בעונה התשיעית של הסדרה.

לוסון סיפר שהוצע לו לגלם שוב את תפקיד ודג' בסרט "מלחמת הכוכבים - פרק 7: הכוח מתעורר" אבל הוא סירב כי חשב שהוא ישתעמם בתפקיד.

חיים אישיים
אחותו של לוסון, קרול דיאן מקגרגור, היא אמו של השחקן יואן מקגרגור.

ללוסון הייתה מערכת יחסים עם השחקנית דיאן פלטשר אותה פגש כשהופיעו יחד בהפקה של המחזה "הלילה השנים עשר". ב-1979 נולד בנם המשותף, ג'יימי.

ב-1985 הכיר לוסון את השחקנית שילה גיש בצילומי הסרט "That Uncertain Feeling". השניים חיו יחד במשך עשרים שנה, וב-2004 הם התחתנו באנטיגואה. גיש נפטרה מסרטן כשנה אחר כך, ב-9 במרץ 2005.

פילמוגרפיה
קולנוע
 שנה שם שם באנגלית תפקיד הערות 1977 מלחמת הכוכבים - פרק 4: תקווה חדשה Star Wars Episode IV: A New Hope ודג' אנטילס 1977 פרובידנס Providence דייב וודפורד 1980 מלחמת הכוכבים - פרק 5: האימפריה מכה שנית Star Wars Episode V: The Empire Strikes Back ודג' אנטילס 1983 מלחמת הכוכבים - פרק 6: שובו של הג'דיי Star Wars Episode VI: Return of the Jedi ודג' אנטילס 1983 גיבור מקומי Local Hero גורדון ארקהרט 1984 The Chain קית' 1996 Cervellini fritti impanati 2011חוש מושלם Perfect Sense בעל מסעדה 2012שבורה Broken מר באקלי 2013 The Wee Man וילי 2013 The Machine תומסון
טלוויזיה
 שנה שם שם באנגלית תפקיד הערות 1969 Dr. Finlay's Casebook אנדי דונלד בפרק "Action, Dr. Cameron" 1973 הסוחר מוונציה The Merchant of Venice לנסלוט גובו 1973 Beryl's Lot פיטר ג'ארט בפרק "Getting Up" 1974 Ms or Jill and Jack ג'רי 1975 ניצולים Survivors נורמן בפרק "The Future Hour" 1975 Rock Follies קן צ'רץ' 1976 Play for Today; The Jumping Bean Bag סנאר 1977 Seven Faces of Woman ג'רום בפרק "She: Anxious Anne" 1977 Rock Follies of '77 קן צ'רץ' 1977 האיש במסכת הברזל The Man in the Iron Mask קלוד 1978 Armchair Thriller: The Girl Who Walked Quickly דייוויד קופר 1978 Play of the Week: Fearless Frank ארנסט דוסון / פרופ' ביירון סמית' 1979 Diary of a Nobody פרנק מוטלר 1980 Play for Today: The Flipside of Dominick Hide פליקס 1980 If Winter Comes 1980 The Good Companions אלברט טאגרידג' בפרק "Stumbling Chronicles"ובפרק "In Which We Meet the Company" 1982 Crown Court ג'ון דיקנס בפרק "Talking to the Enemy" 1983 ברז'ראק Bergerac גירו בפרק "Miracle Every Week" 1984 The Kit Curran Radio Show קית' קוראן 1985 ויקטוריה ווד Victoria Wood As Seen on TV פיליפ סדרת טלוויזיה (2 פרקים) 1985 That Uncertain Feeling ג'ון אניורין לואיס 1986 Kit Curran קיט קוראן 1986 Dead Head אדי קאס 1987 Love After Lunch מיילס 1989 Screen One; One Way Out ברנרד 1989 The Justice Game דומיניק רוסי 1990 Boon ג'יימס מריאן בפרק "Bully Boys" 1991 Bejewelled אליסטר 1992 Screen One; Born Kicking ויקטור גרייס 1992 Natural Lies ג'יין טאון 1996 אגדות מעולם המסתורין Tales from the Crypt פרנק 1996 A Royal Scandal הנרי ברוהם 1997 Pie in the Sky ניק ספנסר בפרק "In the Smoke" 1998 רגליים קרות Cold Feet אלכס ולץ' סדרת טלוויזיה (פרק אחד) 1998 הורנבלואר - ימאי וג'נטלמן Hornblower קפטן "דרדנוט" פוסטר בפרק "The Examination for Lieutenant" 1998 השגריר The Ambassador ג'ון סטון 1998 The Round Tower ארתור ברט 1999 בוב מרטין Bob Martin גרג 2000ילדים של אחרים Other People's Children טום סדרת טלוויזיה (2 פרקים) 2001 The Fabulous Bagel Boys מפקח בילוש מוריס רוז סרט טלוויזיה 2002–2004 הולבי סיטי Holby City טום קמפבל-גור 2003 The Ride טומי 2003 A World in Arms המספר 2003 ג'ים בר מזל Lucky Jim ג'וליוס גור-ארקאט 2005 עור רגיש Sensitive Skin אל ג'קסון 2005 הצוואה Bleak House ג'ון ג'נדרייס עיבוד לרומן "בית קדרות" 2006 Feel the Force גורדון קמפבל 2006 The Thieving Headmistress האב פלאנקט 2006 דיאל ופסקו Dalziel and Pascoe ג'ון בארון בפרק "The Cave Woman" 2007 גברת מארפל Marple לאו ארגייל בפרק "Ordeal By Innocence" 2007 ג'קיל Jekyll פיטר סיים 2007 רובין הוד Robin Hood הרולד מווינצ'סטר בפרק "For England" 2008 הלו מומבאי Mumbai Calling פיליפ גלאס 2008 The Passion אנאס מיני-סדרה 2009 חוק וסדר: בריטניה Law and Order:UK פיליפ וודלי בפרק "Sacrifice" 2009 צדק פלילי Criminal Justice 2009 Breaking the Mould – The Story of Penicillin אלכסנדר פלמינג 2009 אניד Enid קנת' דארל ווטרס 2009 No Holds Bard מייקל 2009 Mister Eleven לן 2010 Above Their Station קית' בון 2010 Just William מנהל בית הספר 2011 הנוכלים Hustle בני סדרת טלוויזיה (פרק אחד) 2011 Marchlands רוברט בוון 2011 Candy Cabs קני הו 2012–2015 תחבולות חדשות New Tricks מפקח בילוש סטיב מקאנדרו 2014 בתוך מספר 9 Inside No. 9 ג'רלד בפרק "A Quiet Night In" 2017 ויקטוריה Victoria דוכס אתול בפרק "The King Over the Water"

תפקידים בתיאטרון
 שנה שם שם באנגלית תפקיד הערות 1971 טיטוס אנדרוניקוס Titus Andronicus מרטיוס תיאטרון ראונד האוס 1972 England's Ireland תיאטרון ראונד האוס 1973 Kaspar תיאטרון Almost Free 1973 Sarah B. Divine תיאטרון קוצ'ריין  1975 Kidnapped at Christmas וורדר מולינס תיאטרון שו  1977 The Dog Ran Away האח דייוויד תיאטרון המפסטד  1977 Censored Scenes from King Kong סטיבן תיאטרון אופן ספייס  1978 We Can't Pay! We Won't Pay! לואיג'י תיאטרון Half Moon  1978 A Greenish Man פטריק תיאטרון בוש  1979 Fifty Words—Bits of Lenny Bruce תיאטרון קינגס הד  1983–1984 Mr Cinders ג'ים לנקסטר תיאטרון קינגס הד ותיאטרון פורצ'ןזכה בפרס אוליבייה לשחקן הטוב ביותר במחזמר 1984 The Lucky Chance בלמור תיאטרון רויאל קורט 1986 שגעון באופרה מאת קן לודוויג Lend Me a Tenor מקס תיאטרון הגלוב 1986–87 Ashes קולין תיאטרון בוש 1987 חשיבותה של רצינות The Importance of Being Earnest אלג'רנון מונקריף תיאטרון רויאלטי  1988 The Film Society ג'ונתן בלטון תיאטרון המפסטד 1990 וולפון Volpone מוסקה תיאטרון אלמיידה  1993 Oleanna ג'ון תיאטרון הדוכס מיורק  1995 Lust הורנר תיאטרון היימרקט 2008 כלוב העליזים La Cage Aux Folles ז'ורז' תיאטרון פלייהאוס מועמדות לפרס אוליבייה לשחקן הטוב ביותר 2011 The Acid Test ג'ים תיאטרון רויאל קורט

קישורים חיצוניים

הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:אישים זוכי פרס אוליבייה
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1947